มีประจำเดือนบ่อยเดือนมาสองถึงสามครั้งมาทีครั้งละห้าวันเพราะปกติก็จะมาห้าวันอยู่แล้ว เป็นคนรูปร่างอ้วนอายุ30หนัก75 แล้วกินอาหารเสริมอยู่ด้วยค่ะมันจะเกี่ยวกันไหม ยาคุมกำเนิดก็กินมั้งไม่กินมั้ง แล้วเกี่ยวกันไหมค่ะที่เปลี่ยนยี่ห้อยาคุ้มกำเนิดแล้วสามารถทำไห้ประจำเดือนมาบ่อย เพราะตั้งแต่มากินยี่ห้อนี้ได้ประมานสามเดือนกว่าๆ ประจำเดือนก็มาบ่อยขึ้น แล้วสามารถไปพบแพทย์ตอนมีประจำเดือนเรยได้ไหมค่ะหรือรอหมดก่อน เครียดมากๆเรยค่ะ ช่วยตอบด้วยน่ะค่ะ กังวลมากๆเรยค่ะตอนนี้
สวัสดีค่ะ หากก่อนหน้าที่จะเริ่มทานยาคุมกำเนิด ได้มีประจำเดือนมาบ่อย คือมีระยะห่างในแต่ละรอบน้อยกว่า 21 วัน ก็จะถือว่าผิดปกติ และควรไปพบสูติ-นรีแพทย์เพื่อตรวจหาสาเหตุแต่หากก่อนหน้าที่จะเริ่มทานยาคุมกำเนิด ประจำเดือนมาเป็นปกติดี และเมื่อเริ่มทานยาคุมกำเนิดไปแล้ว กลับมีเลือดออกมาบ่อยๆ อาจเกิดจาก- มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น เพราะยาคุมกำเนิด ไม่สามารถป้องกันการตั้งครรภ์ได้ 100% โดยเฉพาะหากมีการลืมทานยาเป็นบางวัน- ผลข้างเคียงของยาคุมกำเนิด ที่ทำให้เกิดเลือดออกกะปริดกะปรอยได้ โดยเแพาะหากมีการลืมทานยาเป็นบางวัน ทานยาไม่ตรงเวลา หรือเป็นยาคุมชนิดมีฮอร์โมนต่ำดังนั้น หากมีอาการปวดท้องน้อยร่วมด้วย อาจลองตรวจหาการตั้งครรภ์ดูด้วยค่ะ หากตรวจไม่พบ ก็น่าจะเป็นผลข้างเคียงของยาคุมกำเนิดได้ ดังนั้น สิ่งสำคัญคือการทานยาให้ตรงเวลา ไม่ลืมทานยา และอาจเลือกทานยี่ห้อที่มีปริมาณฮอร์โมนไม่ต่ำเกินไป